Diari Oficial de la Generalitat Valenciana


Sumari del DOGV 6268, del 17-05-2010 (2010/4623)

Notificació de la sentència dictada en el judici verbal número 2028/2009.
-------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4623


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 2028/2009. [2010/4623]  
Assumpte civil 002028/2009  
Jerónimo Toledano Iturbe, secretari del Jutjat de Primera Instància número 3 de València, faig saber:  
Que en aquest Jutjat se segueix el procediment de judici verbal 2028/2009, a instàncies de Telefónica de España, Sociedad Anónima, contra Anyda Telecomunicaciones i Compañía de Seguros Asefa.   
En el judici a què es fa referència, amb data 30 de març de 2010, Salvador U. Martínez Carrión, magistrat jutge, he dictat la resolució que té el contingut dispositiu del tenor literal següent:   
«Estime de forma parcial aquesta demanda formulada per Telefónica de España, SAU, representada per la procuradora dels tribunals María Ángeles Miralles Ranchera, contra la companyia d'assegurances Asefa, SA, representat pel procurador Jesús Quereda Palop, i contra Anyda Telecomunicaciones, SL, declarada en rebel·lia, i dispose el que segueix:   
1. Condemne aquests demandats a pagar de forma solidària a l'actora la quantitat de 2.423,96 euros, si bé respecte d'Asefa, d'aqueixa quantitat ha de descomptar-se l'import de la franquícia, 1.600 euros; i a pagar els interessos legals corresponents d'aquesta quantitat en la forma indicada en el fonament jurídic sisé.   
2. Es fa imposició expressa de les costes causades a la demandada Anyda Telecomunicaciones, i no es fa imposició expressa respecte de les costes d'Asefa.   
Manera d'impugnació: mitjançant un recurs d'apel·lació davant de l'Audiència Provincial (art. 455 LEC). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, i amb la indicació dels pronunciaments que s'impugnen (article 457.2 LEC).   
S'indica també que per a interposar un recurs caldrà constituir un dipòsit per l'import de 50 euros, a l'entitat de crèdit Banesto i en el compte de dipòsits i consignacions obert a nom d'aquest Jutjat, i acreditar-ne la constitució, amb l'advertència que no s'admetrà a tràmit cap recurs el dipòsit del qual no s'haja constituït (DA quinzena de la LOPJ, afegida per la LO 1/2009, de 3 de novembre: Butlletí Oficial de l'Estat 4 de novembre de 2009). Aquesta és la meua sentència, que pronuncie, mane i firme».  
I perquè valga de notificació de forma deguda, amb l'advertiment dels recursos indicats en la resolució esmentada a la part demandada, que està en parador desconegut, Anyda Telecomunicaciones, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
València, 9 d'abril de 2010.- El secretari judicial: Jerónimo Toledano Iturbe.